Konur um allt land taka höndum saman í dag og hlaupa til að hvetja aðrar konur til þáttöku í starfi íþróttahreyfingarinnar á Íslandi . Í Fjallabyggð hefst hlaupið kl. 11:00 , í Ólafsfirði verður farið frá Íþróttamiðstöðinni og á Siglufirði frá Ráðhústorginu . Á heimasíðu Sjóvá segir að fyrsta Kvennahlaupið var haldið árið 1990 . Sjóvá Kvennahlaup ÍSÍ er haldið á yfir 80 stöðum á landinu . Fjölmennasta hlaupið er haldið í Garðabæ og einnig fer stórt hlaup fram í Mosfellsbæ . Á landsbyggðinni fara einnig fram fjölmenn hlaup sem skipulögð eru af öflugum konum í hverju bæjarfélagi fyrir sig . Íslenskar konur sem eru búsettar erlendis hafa einnig tekið sig til og haldið Kvennhlaup víða um heim , í Danmörku , Noregi , Svíþjóð , Færeyjum , Þýskalandi , Belgíu , Lúxemborg , Mallorca , Bandaríkjunum , Mósambík og Namibíu .